สวัสดีค่ะ หนูมีเรื่องอยากจะปรึกษามากเลยค่ะ คือหนูเป็นคนที่เคยเป็นลมมาตั้งแต่ประถม แต่ก็ไม่ได้เป็นบ่อยอะไรแล้วก็พยายามออกกำลังกายอยู่ตลอดค่ะจึงไม่ได้มีผลกับชีวิตประจำวันมากนัก แต่ที่หนูกังวลก็คือหนูมักจะมีอาการเผลอวูบหลับไปอยู่เสมอๆ แม้กระทั่งตอนที่ตั้งใจจะทำอะไรมาก พอผ่านไปซักพักก็เหมือนร่างกายตัดชัตดาวน์ไปเอง (หนูไม่มั่นใจว่ามันเกี่ยวกับการพักผ่อนน้อยมั้ย แต่วันที่หนูนอนเยอะๆแล้วก็ยังเป็นอยู่ดีค่ะTT) มีอีกอาการหนึ่งก็คือความดันต่ำค่ะ ค่าที่เคยวัดได้คือ 89/47 pulse59ค่ะ sysของหนูมักจะไม่ถึง90ตลอดเลย อยากจะขอคำปรึกษาแล้วก็คำแนะนำจากคุณค่ะ🙏💛
สวัสดีค่ะ อาการหน้ามืดเป็นลม สามารถเกิดได้จากสาเหตุต่างๆ ได้แก่-อาการเป็นลมธรรมดา (Vasovagal Syncope) บางครั้งพบอาการเกร็งร่วมด้วยมักพบในผู้ที่มีเจ็บป่วย, ภาวะทางอารมณ์ไม่ปกติ หรือผู้ที่อยู่ในท่าใดท่าหนึ่งเป็นเวลานาน เป็นต้น-อาการเป็นลมจากหลอดเลือดแดงในลำคอตีบ มักเกิดขึ้นหลังจากมีการหันศีรษะไปทางใดทางหนึ่ง หรือการนวดที่บริเวณคอ-อาการเป็นลมจากการกระตุ้นบางอย่าง เช่น การไอ การจาม เบ่ง เป็นต้น-นอกจากนี้ยังพบได้ในภาวะอื่นๆ เช่น ความดันโลหิตต่ำ, ภาวะขาดน้ำ, ยาบางชนิด, โรคทางระบบประสาท, โรคหัวใจ เป็นต้นในกรณีของ ยังระบุสาเหตุของอาการไม่ได้ชัดเจนนะคะ ในผู้หญิงที่มีรูปร่างเล็ก บางคนจะมีความโลหิตที่ดูค่อนต่ำได้นะคะ ไม่ถือว่าผิดปกติค่ะแนะนำ ให้ดื่มน้ำเปล่าเพิ่มขึ้น สังเกตอาการที่เกิดขึ้นว่าสัมพันธ์กับภาวะทางอารมณ์หรือไม่ หรือมีอะไรกระตุ้นให้เกิดอาการดังกล่าวหากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์หากสัมพันธ์กับท่าทาง เช่น การเปลี่ยนแปลงจากท่านั่งเป็นยืนแล้วมีอาการ แนะนำให้ปรับเปลี่ยนท่าทางต่างๆ ให้ช้าหากปรับเปลี่ยนพฤติกรรมแล้วอาการยังไม่ดี แนะนำให้ ไปพบแพทย์เพื่อตรวจหาสาเหตุอีกทีนะคะ